राजस्थान होली प्रदर्शनी का शुभारंभ आज
अजमेर | आज़ादपार्क में 12 मार्च तक आयोजित होने वाली राजस्थान होली प्रदर्शनी का शुभारंभ शनिवार सुबह 9 बजे मुख्य अतिथि शिक्षा एवं पंचायतीराज मंत्री वासुदेव देवनानी करेंगे। जोधाणा इवेंट्स के दिनेश गौड़ ने बताया कि अजमेर की जनता को देश के विभिन्न भागों के वहां के प्रसिद्ध ख्याति प्राप्त उत्पाद एक ही प्रांगण में उचित मूल्य में उपलब्ध कराने के उद्देश्य से इस मेले का आयोजन किया जा रहा है। मेले में उन्हें काफी सस्ती दरों पर विभिन्न प्रकार की वेरायटी मिलेंगी। वहीं निर्माता ओर उपभोक्ता के बीच सीधा सामंजस्य बनेगा। जिससे लघु उद्योगों हस्तशिल्पियों के व्यापार को प्रोत्साहन मिलेगा। मेले में फर्नीचर की विशाल श्रृंखला, बधोई का कार्पेट, पानीपत का हैंडलूम परदे, टेराकोटा के डेकोरेटिव आयटम, साज़ सज्जा के सामान, खुर्जा की क्रॉकरी, मेला मेंट क्रॉकरी की स्टालें लगेंगी। इस मेले में काफी डिस्काउंट कई स्कीम लांच की जाएगी। इसके अलावा कपड़े, ज्वैलरी, फैंसी, कास्मेटिक, पर्स, जूते-चप्पल, साड़ी, अचार-मुरबे, मुख़्वास आदि उचित मूल्यों में उपलब्ध होंगे। देश के विभिन्न हिस्सों के लजीज व्यंजनों का फूड कोर्ट, आसमान छूते झूले मनोरंजन का केंद्र होंगे।
सांस्कृतिककार्यक्रमों का आयोजन भी होगा : आमजनके मनोरंजन के लिए 6 मार्च को डांस सिंगिंग कॉम्पिटिशन होगा। 7 मार्च को कॉमेडी नाइट में जॉनीलीवर जूनियर, कॉमेडी सुपर स्टार के चिराग़ वाधवानी, हिमांशु बावंडर, रविंदर जॉनी आदि अनेक कलाकार प्रस्तुति देंगे। इसी प्रकार 8 मार्च को भव्य कवि सम्मेलन में सुरेश अलबेला, रासबिहारी गौड़, शंकर शिखर, पार्थ नवीन, प्रदीप पंवार, आनंद रतनु, कवयित्री वैशाली शुक्ला, मीनू शर्मा आदि कवि काव्य पाठ करेंगे।
hin_Deva hin_Deva bho_Deva